ai4bharat/Pralekha huggingface dataset:
பாதுகாப்பு அமைச்சகம்
அக்னிபத் –இந்தியக் கடலோர காவல்படை, பாதுகாப்புத் துறையில் உள்ள சிவிலியன் பதவிகள் & பாதுகாப்புத்துறை சார்ந்த 16 பொதுத்துறை நிறுவனங்களில் அக்னிவீரர்களுக்கு10% இட ஒதுக்கீடு வழங்க, பாதுகாப்புத்துறை அமைச்சர் திரு.ராஜ்நாத்சிங் ஒப்புதல்
தேவையான தகுதிகளை பூர்த்தி செய்யும் அக்னிவீரர்களுக்கு, பாதுகாப்பு அமைச்சகத்தின் 10% காலிப் பணியிடங்களை ஒதுக்கீடு செய்யும் திட்டத்திற்கு, பாதுகாப்புத்துறை அமைச்சர் திரு.ராஜ்நாத்சிங் ஒப்புதல் அளித்துள்ளார். இந்த 10% இட ஒதுக்கீடு, இந்தியக் கடலோர காவல்படை, பாதுகாப்புத் துறையில் உள்ள சிவிலியன் பதவிகள் மற்றும் பாதுகாப்புத்துறை சார்ந்த 16 பொதுத்துறை நிறுவனங்களான – ஹிந்துஸ்தான் ஏரோநாட்டிக்கல் நிறுவனம், பாரத் எலக்ட்ரானிக்ஸ் நிறுவனம் , பாரத் எர்த் மூவர்ஸ் நிறுவனம் , பாரத் டைனமிக்ஸ் லிமிடெட் , கார்டன் ரீச் ஷிப் பில்டர்ஸ் & இஞ்சினியர்ஸ் , கோவா ஷிப்யார்டு நிறுவனம் , ஹிந்துஸ்தான் ஷிப்யார்டு நிறுவனம், மசகான் டாக் ஷிப் பில்டர்ஸ், மிஸ்ரா தாது நிகாம் , ஆர்மர்டு வெஹிக்கில்ஸ் நிகாம், அட்வான்ஸ்டு வெப்பன்ஸ் & எக்யுப்மெண்ட் இந்தியா நிறுவனம், முனிஸன்ஸ் இந்தியா நிறுவனம் , யந்த்ரா இந்தியா நிறுவனம் , கிளைடர்ஸ் இந்தியா நிறுவனம் , இந்தியா ஆப்டெல் நிறுவனம் மற்றும் ட்ரூப் கம்ஃபர்ட்ஸ் நிறுவனம் ஆகியவற்றில் நடைமுறைப்படுத்தப்படும். இந்த இட ஒதுக்கீடு, ஏற்கனவே உள்ள முன்னாள் படைவீரர்களுக்கான ஒதுக்கீட்டுக்கு கூடுதலாக வழங்கப்படும்.
இந்த நடைமுறைகளை செயல்படுத்த ஏதுவாக, சம்பந்தப்பட்ட ஆட்சேர்ப்பு விதிமுறைகளில் தேவையான திருத்தங்கள்கொண்டுவரப்படும். பாதுகாப்புத்துறை சார்ந்த பொதுத்துறை நிறுவனங்களும், இதேபோன்ற திருத்தங்களை, தங்களது நிறுவனங்களின் சம்பந்தப்பட்ட ஆட்சேர்ப்பு விதிமுறைகளில் மேற்கொள்ள அறிவுறுத்தப்படுகிறது. மேற்குறிப்பிட்ட பதவிகளுக்கு, அக்னிவீரர்களை தேர்வு செய்ய ஏதுவாக, தேவையான வயது தளர்வுகளும் வழங்கப்படும்.
ஜவுளித்துறை அமைச்சகம்
பருத்தியின் விநியோகம் மற்றும் உற்பத்தியை அதிகரிப்பது தொடர்பாக புதிதாக அமைக்கப்பட்டுள்ள ஜவுளி ஆலோசனைக் குழுவுடன் மத்திய அமைச்சர் திரு பியூஷ் கோயல் கலந்துரையாடல்
புதிதாக அமைக்கப்பட்டுள்ள ஜவுளி ஆலோசனைக் குழுவுடன் மத்திய ஜவுளி, வர்த்தகம் மற்றும் தொழில்துறை, நுகர்வோர் விவகாரங்கள், உணவு மற்றும் பொது விநியோகத் துறை அமைச்சர் திரு பியூஷ் கோயல் மும்பையில் நேற்று கலந்துரையாடினார். ஜவுளி, வேளாண்மை மற்றும் விவசாயிகள் நலன், வர்த்தகம் உள்ளிட்ட அமைச்சகங்களின் உயர் அதிகாரிகள், ஆராய்ச்சி மற்றும் மேம்பாட்டு துறையின் அதிகாரிகள், இந்திய பருத்தி கழகத்தின் மூத்த அதிகாரி மற்றும் பங்குதாரர்கள் உள்ளிட்டோர் இடம்பெற்றுள்ள ஜவுளி ஆலோசனைக் குழுவுடன் ஜவுளித் துறைச் செயலாளர் திரு உபேந்திர பிரசாத் சிங் விவாதத்தைத் துவக்கினார். முன்னணி சங்கங்கள் மற்றும் நிபுணர்கள் வாயிலாக ஒட்டு மொத்த ஜவுளி மதிப்பீட்டு சங்கிலி தொடர்பாக கூட்டத்தில் ஆலோசிக்கப்பட்டது.
கூட்டத்தில் பேசிய அமைச்சர் திரு பியூஷ் கோயல், உற்பத்தித் திறனில் தாக்கத்தை ஏற்படுத்தும் காரணிகளை உரிய நேரத்தில், இயக்க கதியில் கட்டுப்படுத்த வேண்டுமென்றும், சுய ஒழுங்குமுறை ரீதியில் தொழில்துறை பங்கேற்க வேண்டும் என்றும் கேட்டுக்கொண்டார்.
பஞ்சு விதை நீக்கும் ஆலைகள் மற்றும் எண்ணெய் எடுக்கும் அலகுகளில் விவசாயிகளின் வயல்களில் பயிர்களுக்கு பிங்க் காய்ப்புழு பூச்சியின் தாக்குதல் பரவுவதைக் கண்காணிக்கவும், தடுக்கவும் பஞ்சு விதை நீக்கல் பிரிவு பொறுப்பேற்று, பெரோமோன் பொறி தொழில்நுட்பத்தைக் கட்டாயமாக்க வேண்டும் என்று திரு கோயல் தெரிவித்தார். பஞ்சு விதை நீக்கும் திறன் மற்றும் வெளிப்பாட்டை மேம்படுத்துவதற்கான மாதிரிகளை உருவாக்க வேண்டும் என்றும் தொழில் துறையினரை அமைச்சர் கேட்டுக் கொண்டார். இந்திய பருத்தி கழகம், இந்திய பருத்தி சங்கம், இந்திய ஜவுளி தொழில் கூட்டமைப்பு மற்றும் இந்திய ஜவுளி ஏற்றுமதிகள் ஊக்குவிப்பு கவுன்சில் ஆகியவற்றின் பங்களிப்போடு பிங்க் காய்ப்புழு பூச்சியின் தாக்குதலிலிருந்து பருத்தி பயிரை பாதுகாப்பதன் அவசியத்தை திரு கோயல் வலியுறுத்தினார்.
கொள்கை முடிவு, வர்த்தக வசதி போன்றவற்றை செயல்படுத்த மதிப்பு சங்கிலி முழுவதும் துல்லியமான புள்ளிவிவரங்களின் தேவை குறித்து பேசுகையில், பருத்தி சங்கம், பஞ்சு விதை நீக்குவோர் மற்றும் இந்திய ஜவுளி தொழில் கூட்டமைப்பு, தென்னிந்திய ஆலைகளின் சங்கம் உள்ளிட்டவற்றின் உள்ளீடுகளுடன் ஒரு தளத்தை உருவாக்க வேண்டும் என்று உத்தரவிட்டார்.
பருத்தியின் உற்பத்தித் திறனை அதிகரிக்க விதை அமைப்புமுறையை சீரமைப்பது காலத்தின் தேவை என்று ஜவுளி ஆலோசனைக் குழுவின் தலைவரும், பிரபல பருத்தி நிபுணருமான திரு சுரேஷ் கோட்டக் தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://pib.gov.in/PressReleasePage.aspx?PRID=1829352
பிரதமர் அலுவலகம்
தேசிய கைத்தறித் தினத்தன்று பிரதமரின் செய்தி
தேசிய கைத்தறி தினமான இன்று பிரதமர் திரு நரேந்திர மோடி விடுத்துள்ள செய்தி பின்வருமாறு:
“நமது துடிப்பான கைத்தறி மற்றும் கைவினைப்பொருட்கள் துறையுடன் தொடர்புடைய அனைவருக்கும், தேசிய கைத்தறி தினத்தில், நாம் மரியாதை செலுத்துவோம். நமது நாட்டின் பாரம்பரிய கலைப்பொருட்களைப் பாதுகாப்பதற்காக அவர்கள், அரும்பணிகளை செய்துள்ளனர். கையினால் செய்யப்படும் உள்ளூர் பொருட்களுக்காக குரல் கொடுத்து, தற்சார்பு இந்தியாவை அடைவதற்கான நமது நடவடிக்கைகளை வலுப்படுத்துவோம்”.
----
(
|
|
வ.
எண்
|
|
ஒப்பந்தம்
|
|
கையெழுத்தாளர்கள்
|
|
இந்திய தரப்பு
|
|
ஜெர்மன் தரப்பு
|
|
தலைவர்கள் மட்டத்தில்
|
|
1.
|
|
பசுமை மற்றும் நீடித்த வளர்ச்சி கூட்டாண்மை குறித்த கூட்டு பிரகடனத்தை முயற்சித்தல்
|
|
திரு நரேந்திர மோடி, பிரதமர்
|
|
திரு ஓலஃப் ஸ்கோல்ஸ் பிரதமர்
|
|
இதர ஒப்பந்தங்கள்
|
|
2.
|
|
3-ம் நாடுகளில் முத்தரப்பு வளர்ச்சி ஒத்துழைப்பு திட்டங்களை செயல்படுத்துதல்
|
|
டாக்டர் எஸ். ஜெய்சங்கர்
வெளியுறவு அமைச்சர்
|
|
ஸ்வென்ஜா ஷூல்ஸ்,
பொருளாதார ஒத்துழைப்பு, வளர்ச்சிக்கான அமைச்சர்
|
|
3.
|
|
ரகசிய தகவல் பரிமாற்றம் மற்றும் பரஸ்பர பாதுகாப்பு தொடர்பான ஒப்பந்தத்தை நிறுவுதல் மற்றும் வெளியுறவு அமைச்சகம் மற்றும் ஜெர்மன் வெளியுறவு அலுவலகம் இடையே நேரடி மறைகுறியாக்கப்பட்ட இணைப்பை நிறுவுவதற்கான ஒப்பந்தம்
|
|
டாக்டர் எஸ். ஜெய்சங்கர்
வெளியுறவு அமைச்சர்
|
|
அன்னலெனா பேர்பாக்,
வெளியுறவு அமைச்சர்
|
|
4.
|
|
புதுப்பிக்கத்தக்க எரிசக்தி- கூட்டாண்மை தொடர்பான இந்தோ-ஜெர்மன் வளர்ச்சி ஒத்துழைப்பு
|
|
டாக்டர் எஸ். ஜெய்சங்கர்
வெளியுறவு அமைச்சர்
|
|
ஸ்வென்ஜா ஷூல்ஸ்,
பொருளாதார ஒத்துழைப்பு, வளர்ச்சிக்கான அமைச்சர்
|
|
5.
|
|
ஒரு விரிவான இடப்பெயர்வு மற்றும் வாகன கூட்டாண்மைக்கான ஒப்பந்தத்தின் தொடக்கம் பற்றிய கூட்டு பிரகடனம்
|
|
திரு வினய் குவாத்ரா
வெளியுறவு செயலர்
|
|
மஹ்முத் ஓஸ்டெமிர்
பாராளுமன்றம் செயலக செயலாளர், உள்துறை அமைச்சகம்
|
|
6.
|
|
இந்தியாவில் இருந்து கார்ப்பரேட் நிர்வாகிகள் மற்றும் ஜூனியர் எக்ஸிகியூட்டிவ்களின் மேம்பட்ட பயிற்சித் துறையில் ஒத்துழைப்பைத் தொடர்வது குறித்த ஒப்பந்தம்
|
|
திரு அனுராக் ஜெயின், தொழில் மற்றும் உள்நாட்டு வர்த்தகத்தை மேம்படுத்துவதற்கான செயலாளர்
|
|
உதோ பிலிப், செயலர், பொருளாதார விவகாரங்கள், பருவநிலை நடவடிக்கைக்கான அமைச்சகம்
|
|
மெய்நிகர் கையெழுத்து
|
|
7.
|
|
இந்தோ-ஜெர்மன் பசுமை ஹைட்ரஜன் பணிக்குழு
|
|
திரு ஆர் கே சிங், எரிசக்தி, புதிய & புதுபிக்கத்தக்க எரிசக்தி அமைச்சர்
|
|
ராபர்ட் ஹேபெக்,
பொருளாதார விவகாரங்கள், பருவநிலை நடவடிக்கைக்கான அமைச்சர்
|
|
8.
|
|
வேளாண் சூழலியல் ஒப்பந்தம்
|
|
திரு நரேந்திர சிங் தோமர், வேளாண் மற்றும் உழவர் நலத்துறை அமைச்சர்
|
|
ஸ்வென்ஜா ஷூல்ஸ்,
பொருளாதார ஒத்துழைப்பு, வளர்ச்சிக்கான அமைச்சர்
|
|
9.
|
|
வன நிலப்பரப்பு மறுசீரமைப்பு குறித்த ஒப்பந்தம்
|
|
திரு பூபேந்தர் யாதவ்,
சுற்றுச்சூழல், வனம் & பருவநிலை மாற்றத்துறை அமைச்சர்
|
|
ஸ்டெஃபி லெம்கே,
சுற்றுச்சூழல், இயற்கை பாதுகாப்பு, அணுசக்தி பாதுகாப்பு மற்றும் நுகர்வோர் பாதுகாப்புத்துறை அமைச்சர்
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 197.84 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 1,09,568 கொவிட் சிகிச்சை பெறுபவர்கள் எண்ணிக்கை 0.25 சதவிதமாக உள்ளது.
குணமடைந்தோர் விகிதம் தற்போது 98.54 சதவீதம்
கடந்த 24 மணி நேரத்தில் 14,684 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,28,51,590 என அதிகரித்துள்ளது.
கடந்த 24 மணி நேரத்தில் 17,092 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 4.14 சதவீதம் ஆகும்
வாராந்திர பாதிப்பு விகிதம் 3.56 சதவீதம் ஆகும்
இதுவரை மொத்தம் 86.32 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,12,570 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1838748
வணிகம் மற்றும் தொழில்துறை அமைச்சகம்
2015ம் ஆண்டிலிருந்து வர்த்தக மற்றும் பொருளாதார சூழலை மேம்படுத்தும் இந்தியாவின் முயற்சிக்கு உலக வர்த்தக சங்க உறுப்பினர்கள் பாராட்டு
2015ம் ஆண்டிலிருந்து வர்த்தக மற்றும் பொருளாதார சூழலை மேம்படுத்தும் இந்தியாவின் முயற்சிக்கு உலக வர்த்தக சங்கம் உறுப்பினர்கள் பாராட்டு தெரிவித்துள்ளனர்.
இந்தியாவின் ஏழாவது வர்த்தக கொள்கை மீளாய்வின் இரண்டாவது மற்றும் இறுதி கூட்டம், ஜெனிவாவில் உள்ள உலக வர்த்தக அமைப்பில் இன்று நிறைவடைந்தது.
இந்தியக் குழுவுக்கு வர்த்தக துறை செயலாளர் டாக்டர் அனுப் வாதவன் தலைமை தாங்கினார். உலக வர்த்தக உறுப்பினர்கள் இடையே அவர் பேசுகையில், ‘‘ கடந்த 6ம் தேதி நடந்த வர்த்தக கொள்கையின் முதல் கூட்டத்தில் உறுப்பினர்கள் எழுப்பிய பிரச்னைகளுக்கு பதில் அளித்தார். இந்தியாவின் பங்கில் உலக வர்த்தக சபை உறுப்பினர்கள் வைத்துள்ள முக்கியத்துவம் மற்றும் உலக வர்த்தகத்துக்கு ஆற்றும் பங்களிப்பை பாராட்டினார். இந்த கூட்டத்தில் 1050க்கும் மேற்பட்ட கேள்விகள் எழுப்பப்பட்டன.
இந்தியாவில் சீர்திருத்தங்கள தொடர்ந்து மேற்கொள்ளப்படுவதாகவும், இந்தியாவை வர்த்தகம் மற்றும் முதலீட்டுக்கு ஈர்க்கும் வகையில் மாற்ற மத்திய அரசு உறுதியுடன் செயல்படுவதாக வர்த்தகத்துறை செயலாளர் தெரிவித்தார்.
கடந்த 2015ம் ஆண்டிலிருந்து வர்த்தக மற்றும் பொருளாதார சூழலை மேம்படுத்த இந்தியா மேற்கொள்ளும் முயற்சிக்கு உலக வர்த்தக சங்கம் உறுப்பினர்கள் பாராட்டு தெரிவித்தனர்.
குடியரசுத் துணைத் தலைவர் செயலகம்
யுனெஸ்கோ சர்வதேச பாரம்பரிய தலமான ஹம்பியை பார்வையிட்ட குடியரசு துணைத் தலைவர், நமது வளமான கலாச்சாரம் குறித்து இளைஞர்கள் அறிந்து கொள்ள செய்ய வேண்டும் என்று வலியுறுத்தல்
நமது செழுமையான கடந்தகாலம் மற்றும் வளமான கலாச்சார பாரம்பரியம் குறித்து இளைஞர்கள் அறிந்து கொள்ளுமாறு செய்ய வேண்டிய தேவை குறித்து குடியரசு துணைத் தலைவர் திரு எம் வெங்கையா நாயுடு இன்று வலியுறுத்தினார். இளம் தலைமுறையை ஊக்குவிப்பதற்காக கிருஷ்ணதேவராயர் போன்ற பேரரசர்களின் வரலாற்றை பாடப் புத்தகங்களில் இடம் பெற செய்ய வேண்டும் என்று அவர் கூறினார்.
விஜயநகரப் பேரரசின் முன்னாள் தலைநகரமான கர்நாடக மாநிலம் பெல்லாரி மாவட்டத்தில் உள்ள ஹம்பியை பார்வையிட்ட பின்னர் முகநூலில் பதிவிட்ட குடியரசு துணைத் தலைவர், நமது வளமிக்க மற்றும் துடிப்புமிக்க கடந்த காலத்தை வரலாற்று சிறப்புமிக்க அந்த இடம் நினைவுபடுத்துவதாக கூறினார்.
"நமது வளமான மற்றும் சிறப்பான பாரம்பரியம் குறித்து மாணவர்கள் அறிந்து கொள்ளும் விதத்தில்
வரலாற்று முக்கியத்துவம் மிகுந்த இடங்களுக்கு கல்வி சுற்றுலாக்களை ஏற்பாடு செய்யுமாறு அனைத்து கல்வி நிலையங்களையும் நான் கேட்டுக் கொள்கிறேன்," என்று அவர் கூறினார்.
யுனெஸ்கோ சர்வதேச பாரம்பரிய தலமான ஹம்பியின் பிரமாண்டம் மற்றும் அழகு குறித்து புகழாரம் சூட்டிய திரு நாயுடு, வரலாற்று சிறப்புமிக்க இடத்திற்கு தாம் மேற்கொண்ட பயணம் நமது முன்னோர்களின் விசாலமான பார்வை மற்றும் திறமைகள் குறித்த பெருமையை தமக்கு ஏற்படுத்தியதாக தெரிவித்தார்.
கோட்டைகள், மாளிகைகள் கோயில்கள் மற்றும் சந்தைகளின் மிச்சங்கள் விஜயநகர பேரரசின் பெருமையை பறைசாற்றுவதாக திரு நாயுடு தனது முகநூல் பக்கத்தில் மேலும் குறிப்பிட்டுள்ளார். ஹம்பியில் உள்ள ஒவ்வொரு நினைவுச் சின்னமும் பிரத்தியேகமாக உள்ளது என்றும், பார்ப்பவர்களை அது பரவசமடைய செய்வதோடு, கம்பீரமான கலாச்சார சிறப்பை பிரதிபலிப்பதாகவும் குடியரசு துணைத் தலைவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747850
-----
(Visitor Counter : 196
தகவல் மற்றும் ஒலிபரப்பு அமைச்சகம்
இந்திய சர்வதேச திரைப்பட விழாவில், தனது முதல் படம் ‘விண்டோ பாய் ’ பற்றி விவரித்தார் உருகுவே இயக்குனர் அலெக்ஸ் பிபர்னோ
இந்திய சர்வதேச திரைப்பட விழாவில், தனது முதல் படம் ‘விண்டோ பாய் வுட் ஆல்சோ லைக் டு ஹேவ் எ சம்மெரின்’’ பற்றி உருகுவே இயக்குனர் அலெக்ஸ் பிபர்னோ விவரித்தார்.
கோவாவில் நடைபெறும் இந்திய சர்வதேச திரைப்பட விழாவின் மூன்றாவது நாளில் உருகுவே நாட்டைச் சேர்ந்த திரைப்பட இயக்குனர் அலெக்ஸ் பிபர்னோ தனது முதல் படம் ‘விண்டோ பாய்’ பற்றி செய்தியாளர்களிடம் பேசினார்.
‘‘உருகுவேயில் இருந்து அர்ஜென்டினாவுக்கு நான் கப்பலில் பயணம் செய்து கொண்டிருந்தபோது, நமக்குள் இரண்டு இணையான வாழ்க்கை இருப்பதையும், அதை இந்தக் கப்பலால் இணைக்க முடியும் என்பதையும் கண்டறிந்தேன். இது, இரண்டு இணையான உயிர்களையும் இணைக்க முடியும் என்பதை என்னை உணர வைத்தது. 10 ஆண்டுகளாக என் மனதில் இருந்த யோசனையை வைத்து இந்தப் படத்தை உருவாக்கினேன்’’ எனக் கூறினார்.
ஒன்றுக்கொன்று தொடர்பில்லாத வித்தியாசமான இடங்கள் மற்றும் சூழ்நிலைகளுக்கிடையில் அற்புதமான சந்திப்புகளின் அழகையும் மர்மத்தையும் இந்தப் படம் சித்தரிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1689673
ஆயுஷ்
யுனானி தினம் 2021 மற்றும் யுனானி மருத்துவம் குறித்த தேசிய மாநாடு
இந்திய அரசின் ஆயுஷ் அமைச்சகத்தின் கீழ் இயங்கும் யுனானி மருத்துவத்திற்கான மத்திய குழு, யுனானி மருத்துவம் குறித்த தேசிய மாநாட்டை நடத்தியது.
‘யுனானி மருத்துவம்: கொவிட்-19 காலத்தில் வாய்ப்புகள் மற்றும் சவால்கள்’ என்னும் தலைப்பிலான இந்த மாநாட்டை இளைஞர் விவகாரங்கள் மற்றும் விளையாட்டு, ஆயுர்வேதம், யோகா & இயற்கை மருத்துவம், யுனானி, சித்தா, சோவா-ரிகா மற்றும் ஹோமியோபதி இணை அமைச்சர்  திரு. கிரண் ரிஜிஜூ துவக்கி வைத்தார்.
ஆயுஷ் அமைச்சகத்தின் செயலாளர் திரு வைத்ய ராஜேஷ் கொட்டேச்சா, கூடுதல் செயலாளர் திரு பிரமோத் குமார் பாதக், யுனானி மருத்துவத்திற்கான மத்திய குழுவின் தலைமை இயக்குநர் பேராசிரியர் ஆசிம் அலி கான் ஆகியோர் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697188
------
(Visitor Counter : 117
பிரதமர் அலுவலகம்
ஆஷா, பேறுகால செவிலிய உதவியாளர்கள் மற்றும் அங்கன்வாடி பணியாளர்களுடன் பிரதமர் செப்டம்பர் 11 அன்று உரையாடவுள்ளார்.
லட்சக்கணக்கான ஆஷா பணியாளர்கள், பேறுகால செவிலிய உதவியாளர்கள், அங்கன்வாடி பணியாளர்கள் மற்றும் சுகாதார திட்ட பயனாளிகளுடன் பிரதமர் திரு. நரேந்திர மோடி காணொலிபதிவு மூலம் உரையாடவுள்ளார். ஊட்டச்சத்து மாதத்தின் பகுதியாக இந்த உரையாடல் நாளை  காலை 10.30 மணியளவில் நடைபெறும்.
நாடு முழுவது செப்டம்பர் 2018, ஊட்டச்சத்து மாதமாக கொண்டாடப்படுகிறது. முழுமையான ஊட்டச்சத்தின் முக்கியத்துவத்தை நாட்டில் உள்ள ஒவ்வொரு வீட்டிற்கும் கொண்டு செல்வதே இதன் நோக்கமாகும்.
நவம்பர் 2017-ல் மத்திய அரசால் தொடங்கப்பட்ட தேசிய ஊட்டச்சத்து திட்டத்தின் நோக்கத்திற்கு இது மேலும் வலுசேர்க்கும். குழந்தைகள் மத்தியில் வயதுக்கு ஏற்ற உயரம் வளராதது, ஊட்டச்சத்து குறைபாடு, இரத்த சோகை மற்றும் குறைந்த எடையுடன் பிறத்தல் ஆகியவற்றை குறைப்பதே இந்த திட்டத்தின் நோக்கமாகும். மத்திய அரசு ஆண்டுதோறும் வயதுக்கு ஏற்ற உயரம் வளராததை 2 சதவீதமும் ஊட்டச்சத்து குறைப்பாட்டை 2 சதவீதமும் ரத்த சோகையை  3 சதவீதமும் குறைந்த எடையுடன் பிறக்கும் குழந்தைகளின் எண்ணிக்கையை 2 சதவீதமும் குறைத்து வர இலக்கு நிர்ணயித்துள்ளது.
இதற்காக, பிரதமரின் இந்த உரையாடல் இந்த இயக்கத்திற்காக பங்களித்து வரும் அனைவரையும் ஒன்று சேர்க்கும். ஊட்டச்சத்து துறையில் உள்ள வெற்றி கதைகளை பரிமாறவும் களமாகவும் இது அமையும்.
பிரதமர் அலுவலகம்
பிரதமருடன் சிக்கிம் மாநில ஆளுநர் சந்திப்பு
பிரதமர் திரு. நரேந்திர மோடியை சிக்கிம் மாநில ஆளுநர் திரு. லட்சுமண் பிரசாத் ஆச்சார்யா இன்று சந்தித்தார்.
பிரதமர் அலுவலகம் இது குறித்து வெளியிட்டுள்ள ட்விட்டர் பதிவு வருமாறு;
“சிக்கிம் ஆளுநர் லட்சுமண் பிரசாத் ஆச்சார்யா, பிரதமர் @narendramodi-யை சந்தித்தார்.”
பிரதமர் அலுவலகம்
ஜோக்பானி - பிராட்நகர் ஒருங்கிணைந்த சோதனைச்சாவடியை பிரதமர் நரேந்திர மோடியும், நேபாள பிரதமர் கே பி ஷர்மா ஒலியும் கூட்டாக தொடங்கி வைத்தனர்
நேபாளத்தில் வீடுகள் மறுகட்டுமானத் திட்டத்தின் முன்னேற்றத்தையும் ஆய்வு செய்தனர்
ஜோக்பானி - பிராட்நகர் ஒருங்கிணைந்த சோதனைச்சாவடியை பிரதமர் நரேந்திர மோடி, நேபாள பிரதமர் கே பி ஷர்மா ஒலியுடன் இணைந்து கூட்டாக இன்று  தொடங்கி வைத்தார்.
ஜோக்பானி – பிராட்நகர், இருநாடுகள் இடையேயான முக்கிய வர்த்தக மையமாக திகழ்கிறது. ஒருங்கிணைந்த சோதனைச்சாவடி அனைத்து நவீன வசதிகளுடன் அமைக்கப்பட்டுள்ளது.
இந்தியா-நேபாள எல்லையில் வர்த்தகம் மற்றும் மக்கள் போக்குவரத்துக்கு வசதியாக, ஜோக்பானி – பிராட்நகரில் இந்திய உதவியுடன் 2-ஆவது ஒருங்கிணைந்த சோதனைச் சாவடி அமைக்கப்பட்டுள்ளது.
இருநாட்டு பிரதமர்களும் காணொலிக் காட்சி வாயிலாக இந்த நிகழ்ச்சியில் கலந்து கொண்டனர்.
பிரதமர் திரு நரேந்திர மோடி பேசுகையில், “நேபாளத்தின் ஒட்டுமொத்த வளர்ச்சியில் நம்பிக்கைக்குரிய பங்குதாரராக இந்தியா பணியாற்றி வருகிறது”.
“ ‘அண்டை நாடு முதலில்’ என்பதே எனது அரசின் முக்கிய கொள்கை என்று குறிப்பிட்ட அவர், எல்லைப்புற போக்குவரத்து வசதிகளை மேம்படுத்துவதும், அதில் முக்கிய அம்சமாகும்” என்றும் தெரிவித்தார்.
“இந்தியா-நேபாளத்தை பொறுத்தவரை, மேம்பட்ட போக்குவரத்து வசதி மிகவும் முக்கியமானதாக உருவெடுத்துள்ளது. நம் இருநாடுகள் இடையேயான நட்புறவு, அண்டை நாடுகள் என்பதோடு மட்டுமின்றி, வரலாற்று ரீதியாகவும், புவியியல் ரீதியாகவும், கலாச்சாரம், இயற்கை, குடும்பங்கள், மொழி, வளர்ச்சி மற்றும் பல்வேறு அம்சங்களின் அடிப்படையில் அமைந்ததாகும்” என்றும் திரு மோடி குறிப்பிட்டார்.
“அனைத்து நட்பு நாடுகளுடனான போக்குவரத்து வசதிகளை மேம்படுத்த எனது அரசு உறுதிபூண்டிருப்பதோடு, வர்த்தகம், கலாச்சாரம், கல்வி போன்ற துறைகளிலும் உறவு மேலும் மேம்படுத்தப்படும்” என்றும் பிரதமர் கூறினார்.
எல்லைப்புற சாலை, ரயில், போக்குவரத்துகளையும், நேபாளத்தில் உள்ள மின்சார பகிர்மான சேவையை மேம்படுத்தவும் இந்தியா பாடுபட்டு வருவதாக பிரதமர் தெரிவித்தார்.
நேபாளத்தில் ஏற்பட்ட நிலநடுக்கத்திற்கு பிறகு, இந்திய அரசின் உதவியுடன் மேற்கொள்ளப்படும் வீடுகளை புனரமைக்கும் திட்டத்தின் முன்னேற்றத்தையும் இருபிரதமர்களும் ஆய்வு செய்தனர்.
நேபாளத்தில் 2015 ஆம் ஆண்டு ஏற்பட்ட நிலநடுக்கம் பற்றி குறிப்பிட்ட பிரதமர் திரு மோடி, “நிவாரணம் மற்றும் மீட்புப் பணிகளில் இந்தியா முதல் நாடாக களம் இறங்கியதுடன், நேபாள மறுநிர்மாணப் பணியில் தற்போது அந்நாட்டுடன் தோளோடுதோள் நின்று பணியாற்றுவதாகவும் கூறினார்.
கூர்கா மற்றும் நுவாகோட் மாவட்டங்களில் 50,000 வீடுகள் கட்டித் தருவது என்ற இந்தியாவின் வாக்குறுதியில், இதுவரை 45,000 வீடுகளுக்கான பணி முடிவடைந்துள்ளது.
இந்தியாவின் முயற்சிகளுக்காக நேபாள பிரதமர் திரு கே பி ஷர்மா ஒலி நன்றி தெரிவித்துக் கொண்டார்.
உள்துறை அமைச்சகம்
2021-22 முதல் 2025-26 வரையிலான நிதியாண்டுகளில் எஸ்எஸ்எஸ்ஒய் தொடர்வதற்கு பிரதமர் திரு நரேந்திர மோடி தலைமையிலான அரசு ஒப்புதல்
2021 மார்ச் 31-க்கு பின்னரும் 2021-22 முதல் 2025-26 வரையிலான நிதியாண்டுகளில் ஸ்வதந்த்ரதா சைனிக் சம்மான் யோஜனா என்று அழைக்கப்படும் எஸ்எஸ்எஸ்ஒய் திட்டத்தைத் தொடர்வதற்கு பிரதமர் திரு நரேந்திர மோடி தலைமையிலான அரசு ஒப்புதல் அளித்துள்ளது. இதன் மொத்த நிதி மதிப்பீடு ரூபாய் 3,274.87 கோடி ஆகும்.
மத்திய உள்துறை அமைச்சர் திரு அமித் ஷா தலைமையிலான உள்துறை அமைச்சகத்திடம் இருந்து இத்திட்டத்தை தொடர்வதற்கான முன்மொழிதல் பெறப்பட்டது. சுதந்திரப் போராட்ட வீரர்களின் தியாகங்களை நினைவு கூர்வதற்கும், விடுதலையின் அமிர்தப் பெருவிழாவின் போது அவர்களிடம் இருந்து ஊக்கம் பெறுவதற்குமான அரசின் உறுதியை இந்த முடிவு வெளிப்படுத்துகிறது.
பின்னணி விடுதலைப் போராட்ட வீரர்கள் மற்றும் தகுதியுடைய அவர்களது சார்ந்தோருக்கு ஸ்வதந்த்ரதா சைனிக் சம்மான் யோஜனா ஓய்வூதியம் வழங்கப்படுகிறது. தற்போது நாடு முழுவதும் உள்ள 23,566 பயனாளிகள் இதைப் பெற்று வருகின்றனர். ஓய்வூதியத் தொகை அவ்வப்போது திருத்தி அமைக்கப்டுவதோடு 2016 ஆகஸ்ட் 15 முதல் அகவிலைப்படியும் வழங்கப்படுகிறது.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1803564
கப்பல் போக்குவரத்து அமைச்சகம்
குவாஹத்தியில் பிரதமர் விஸ்வகர்மா திட்ட தொடக்க விழாவில் திரு சர்பானந்தா சோனோவால் இணைந்தார்
விஸ்வகர்மா ஜெயந்தியை முன்னிட்டு பாரம்பரிய கைவினைக் கலைஞர்கள் மற்றும் கைவினைஞர்களுக்கான 'பிஎம் விஸ்வகர்மா திட்டத்தை' பிரதமர் நரேந்திர மோடி இன்று தொடங்கி வைத்தார். பிரதமர் விஸ்வகர்மா லோகோ, டேக்லைன் மற்றும் போர்ட்டலையும் பிரதமர் தொடங்கி வைத்தார். இந்த நிகழ்ச்சியில் தனிப்பயனாக்கப்பட்ட முத்திரைத் தாள், டூல் கிட் மின் கையேடு மற்றும் வீடியோவையும் அவர் வெளியிட்டார். 18 பயனாளிகளுக்கு விஸ்வகர்மா சான்றிதழ்களை பிரதமர் வழங்கினார்.
கூட்டத்தில் உரையாற்றிய பிரதமர், விஸ்வகர்மா ஜெயந்தியை முன்னிட்டு தனது வாழ்த்துகளைத் தெரிவித்ததோடு, இது பாரம்பரிய கைவினைஞர்கள் மற்றும் கைவினைஞர்களுக்கு அர்ப்பணிக்கப்பட்டுள்ளது என்று குறிப்பிட்டார். நாடு முழுவதிலுமிருந்து கோடிக்கணக்கான விஸ்வகர்மாக்களுடன் இணைவதற்கான வாய்ப்பு கிடைத்ததில் அவர் மகிழ்ச்சி தெரிவித்தார். கண்காட்சியை பார்வையிட்டு, கைவினைஞர்களுடன் கலந்துரையாடிய சிறந்த அனுபவத்தையும் அவர் எடுத்துரைத்தார். பொதுமக்கள் இந்த நிகழ்வை பார்வையிட வேண்டும் என்றும் அவர் கேட்டுக்கொண்டார். லட்சக்கணக்கான கைவினைஞர்கள் மற்றும் அவர்களது குடும்பங்களுக்கு பிரதமர் விஸ்வகர்மா திட்டம் ஒரு நம்பிக்கை ஒளியாக வருகிறது என்று பிரதமர் கூறினார்.
குவாஹத்தியில் இருந்து, துறைமுகங்கள், கப்பல் மற்றும் நீர்வழித்துறை மற்றும் ஆயுஷ் அமைச்சர் திரு சர்பானந்தா சோனோவால் பிரதமரின் விஸ்வகர்மா திட்டத்தின் இந்த உன்னத முயற்சியில் பிரதமருடன் இணைந்தார்.
இந்த நிகழ்ச்சியில் பேசிய திரு சோனோவால், "பிரதமர் விஸ்வகர்மா யோஜனா என்பது நமது ஆற்றல்மிக்க தலைவர் - பிரதமர் திரு நரேந்திர மோடி சமூகத்தில் உள்ள அனைவரின் மேம்பாட்டிற்கான அர்ப்பணிப்பு மிக முக்கியமானது என்பதற்கான மற்றொரு சான்றாகும். அனைவரும் இணைவோம், அனைவரும் உயர்வோம் என்ற மோடியின் தொலைநோக்குப் பார்வை பிரதமர் விஸ்வகர்மாவின் எண்ணத்திற்கு வலு சேர்த்துள்ளது. இந்தத் திட்டம் நமது நாட்டின் விளிம்புநிலைப் பிரிவினர் தேசத்தைக் கட்டமைப்பதில் செயலூக்கமான உறுப்பினர்களாக மாற உதவுவது மட்டுமல்லாமல், உலகின் மிகச் சிறந்தவர்களுடன் போட்டியிடத் தயாராக இருக்கும் புதிய சூழலை உருவாக்கவும் உதவும். இத்திட்டம் நமது கைவினைஞர்களுக்கு அவர்களின் கைவினைக் கலையில் "சிறந்தவர்களாக" மாற அதிகாரமளிக்கும், அதே நேரத்தில் தொகுக்கப்பட்ட சுற்றுச்சூழல் அமைப்பு உலகின் பிற பகுதிகளுடன் போட்டியிட அவர்களுக்கு உதவும். பிரதமர் நரேந்திர மோடியின் தொலைநோக்கு தலைமையின் கீழ், இந்தியா உலகின் ஐந்தாவது பெரிய பொருளாதாரமாக மாறியது, அதே நேரத்தில் மரியாதை மற்றும் கண்ணியத்தின் உலகளாவிய நிலையை முன்னெப்போதும் இல்லாத வகையில் கொண்டுள்ளது. பிரதமர் விஸ்வகர்மா திட்டம் மூலம் நமது பாரம்பரிய கைவினைஞர்களுக்கு அதிகாரமளிப்பதன் மூலம், பிரதமர் திரு நரேந்திர மோடியின் தொலைநோக்கு தலைமையின் கீழ் இந்தியா ஒரு தற்சார்பு நாடாக மாறுவதை நோக்கி மற்றொரு படி முன்னேறுகிறது’’ என்று கூறினார்.
சோனோவாலுடன் அசாம் அரசின் தொழில் மற்றும் வர்த்தகம் மற்றும் பொது நிறுவனங்கள் மற்றும் கலாச்சார விவகாரங்கள் துறை அமைச்சர் பிமல் போராவும் கலந்து கொண்டார். குவாஹத்தி நாடாளுமன்ற உறுப்பினர் , ராணி ஓஜா; ராமன் தேகா, நாடாளுமன்ற உறுப்பினர் , பபித்ரா மார்கெரிட்டா; குவகாத்தி முனிசிபல் கார்ப்பரேஷன்  மேயர் மிரிகன் சரானியா மற்றும் பிற அதிகாரிகள். இந்த நிகழ்ச்சியில் பிரதமர் விஸ்வகர்மா திட்டத்தின் பயனைப் பெறக்கூடிய ஏராளமான கைவினைஞர்கள் மற்றும் தொழிலாளர்கள் கலந்து கொண்டனர்.
பிரதமர் அலுவலகம்
லடாக்கில் உள்ள துர்தக் மக்களின் தூய்மை இந்தியா இயக்கம் மீதான ஆர்வத்திற்கும் தொலைநோக்குப் பார்வைக்கும் பிரதமர் வணக்கம் செலுத்துகிறார்
லடாக்கில் உள்ள துர்தக் மக்களின் தூய்மை இந்தியா இயக்கம் மீதான ஆர்வம் மற்றும் தொலைநோக்குப் பார்வைக்காக பிரதமர் திரு நரேந்திர மோடி வணக்கம் தெரிவித்துள்ளார்.
ஏ ஏன் ஐ செய்தி நிறுவனம் வெளியிட்டுள்ள ஒரு செய்தியைப் பிரதமர் தனது ட்விட்டர் பக்கத்தில் பகிர்ந்து கொண்டுள்ளார்;
"லடாக்கில் உள்ள துர்தக் மக்கள், இந்தியாவில் தூய்மையை பராமரிப்பதற்காக அவர்களது ஒன்றிணைந்த ஆர்வத்திற்காகவும் தொலைநோக்குப் பார்வைக்காகவும் அவர்களை வணங்குகிறேன்."
அறிவியல் மற்றும் தொழில்நுட்பத்துறை
தோன்றி, மறையும் நட்சத்திரங்களின் குழுவை வானியலாளர்கள் கண்டுபிடிப்பு
ஓர் பழைய ஒளிப்படத் தகட்டின் சிறிய பகுதியில் ஒன்பது நட்சத்திரங்கள் போன்ற பொருட்கள் அரை மணி நேரத்தில் தோன்றி மறைவதை சர்வதேச வானியலாளர்கள் குழு ஒன்று கண்டறிந்துள்ளது.
பல்வேறு நாடுகளைச் சேர்ந்த வானியலாளர்கள் ஒன்றிணைந்து, இரவு வானத்தின் பழைய படங்களை புதிய நவீன படங்களுடன் ஒப்பிட்டு, தோன்றி, மறையும் விண்வெளிப் பொருட்களை ஆய்வு செய்து, இயற்கைக்கு மாறான நிகழ்வுகளை பதிவு செய்து, பிரபஞ்சத்தில் ஏற்படும் மாற்றங்களை பதிவு செய்ய இது போன்ற நிகழ்வுகளை ஆழமாக ஆராய்கின்றனர்.
ஸ்வீடன், ஸ்பெயின், அமெரிக்கா, உக்ரைன் மற்றும் இந்தியாவின் கண்காணிப்பு அறிவியல்களுக்கான ஆர்யபட்டா ஆராய்ச்சி நிறுவனத்தின் விஞ்ஞானி டாக்டர் அலோக் சி குப்தா உள்ளிட்ட விஞ்ஞானிகள், 1950 ஏப்ரல் 12-ஆம் தேதி முதல் இரவு வானத்தின் படங்களை எடுக்க கண்ணாடி தகடுகளைப் பயன்படுத்திய புகைப்படத்தின் ஆரம்ப வடிவத்தை ஆராய்ந்தனர். அரை மணி நேரத்திற்குப் பிறகு புகைப்படங்களில் காணப்படாத நிலையற்ற நட்சத்திரங்களை அவர்கள் கண்டனர். அதன்பிறகு இந்த நட்சத்திரங்கள் தென்படவில்லை. இது போன்ற நிகழ்வு ஏற்படுவது வானியல் வரலாற்றில் இதுவே முதல் முறை.
இதற்கான காரணத்தை வானியலாளர்கள் கண்டறியவில்லை.
அறிவியல் மற்றும் தொழில்நுட்பத் துறையின் கீழ் தன்னாட்சி நிறுவனமாக இயங்கும் நைனிடாலில் உள்ள கண்காணிப்பு அறிவியல்களுக்கான ஆர்யபட்டா ஆராய்ச்சி நிறுவனத்தைச் சேர்ந்த விஞ்ஞானி டாக்டர் அலோக் சி. குப்தா பங்கேற்றுள்ள இந்த ஆய்வு, “இயற்கையின் அறிவியல்பூர்வ அறிக்கைகள்” என்ற சஞ்சிகையில் அண்மையில் வெளியிடப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736106